El Castell acull el concert “Elles”, a càrrec de l’Associació Valenciana de Clarinets
2025-07-24

Diumenge que ve 23 d’octubre, el Col·legi Major Sant Joan de Ribera, el conegut Castell de Burjassot, acollirà un concert molt especial. A partir de les 12.00 hores començarà “Elles en concert”, projecte que naix impulsat per l’Associació Valenciana de Clarinets (AVC) dins del seu compromís amb la igualtat en el món de la música en general i del clarinet en particular.

El concert, que compta amb la col·laboració de l’Ajuntament de Burjassot a través de la Regidoria de Cultura i Joventut, dirigida per Javier Naharros, està protagonitzat per compositores i músiques, la majoria d’elles valencianes.

La presentació del concert estarà càrrec de Begonya Pou Sánchez, Vicedegana de Cultura, Igualtat, Polítiques Inclusives i Sostenibilitat en la Facultat de Filologia, Traducció i Comunicació de la Universitat de València.

“En clau de Dona. Duet clarinet i piano” i “Àuria Quartet. Quartet de clarinets” són els títols triats per a cadascuna de les actuacions que tindran lloc al llarg del matí; actuacions que comptaran amb el mestratge de Lucía García Enrique-Tarancón al piano i de les clarinetistas Laura Mañez Miralles, Nuria García Tur, Paula Huber, Kie Umehara i Elena Simón Agudo

El repertori que s’interpretarà en “En clau de Dona” serà la sonatina per a clarinet i piano Larguetto, de Caroline von Schleicher Krähmer; la sonata per a clarinet i piano Allegro, d’Alice Mary Smith; Fantasia per a clarinet i piano, d’Augusta Mary Ann Holmés i Images de Norvège, Dolcissimo i Fantasque et gai d’Anada Gotkovsky.

En el cas del cuartet de clarinets, “Auria Quartet”, interpretaran Brindabella Blues de Ruth Lee Martin; French Suite, d’Ivonne Desportes i Clover Fantasy, de Mary Miura.